Alumnat de cicles formatius de l’IES Federica Montseny han realitzat les seues pràctiques d’empresa a Itàlia
2025-07-24

Dins del programa europeu ERASMUS +, en el qual està immers l’institut Federica Montseny, diferents alumnes dels cicles formatius de les famílies de Manteniment Industrial i Sanitat han completat la seua formació acadèmica amb la realització de pràctiques formatives en l’estranger, concretament en la ciutat de Montagnana (Itàlia). Ho han fet en diferents empreses de la localitat. Aquest alumnat pertany als cicles superiors d’Electrònica i Dietètica i al cicle mitjà d’Electromecànica.

ERASMUS+ és el programa europeu en els àmbits de l’educació, la formació, la joventut i l’esport per al període 2014-2020. Es tracta d’un programa europeu únic que tracta d’impulsar les perspectives laborals i el desenvolupament personal, a més d’ajudar als diferents sistemes d’educació, formació i joventut a proporcionar un ensenyament i un aprenentatge que doten a les persones de les capacitats necessàries per al mercat laboral i la societat actual i futura.